Lav et referat af nedenstående tekst:

Tekst:
Eleverne var godt nok på plads foran skolen fra morgenen af. Eller det vil sige: nogle af eleverne. For ud af de godt 250 elever i 7., 8. og 9. klasse på Vodskov Skole, havde op mod 75 procent valgt at blive hjemme. Der var nemlig ikke enighed blandt eleverne om aktionen. Og en stor del valgte derfor at holde en fridag i stedet. - Efter min vurdering var det dårligt organiseret. Men det er stadig vigtigt at holde fast i, at det egentligt var for en god nok sag, siger skoleleder Kim Malthe Skinbjerg til TV2/Nord. Kristian Karlsen fra 8.b er én af initiativtagerne til aktionen, og han erkender, at eleverne ikke havde forberedt sig godt nok: - Det var lidt træls, men det må vi jo bare arrangere bedre en anden gang. Både Kristian Karlsen og Kim Malthe Skinbjerg er enige om, at om ikke andet, så har eleverne i hvert tilfælde lært, at det ikke er nok med god vilje og en sms-kæde, hvis en protestaktion skal have nogen effekt.

Referat:
Igen og igen demonstrerer skoleleverne for bedre forhold. I dag var der planlagt blokade af Vodskov Skole - men helt sådan kom det ikke til at gå.